Bos-Geluk Huis | LekkeSlaap
Bos-Geluk Huis: Hooffoto's
Adres: Maroelastraat 585, Marlothpark, 1321, Mpumalanga
Vanaf R1 800 per nag (vir 12 persone)
Bos-Geluk Huis is sentraal in Marlothpark geleë en bied gehalte-verblyf aan 'n gesin of 'n groep vriende. Dis maklik bereikbaar vanaf die N4 en naby verskeie doendinge, besienswaardighede en geriewe.
Daar is 3 lugversorgers in die huis en elke vertrek het 'n waaier.
Die huis beskik oor 5 slaapkamers en bied slaapplek aan 12 gaste. Die hoofslaapkamer het 'n dubbelbed en 'n en suite-badkamer. Die tweede slaapkamer het 2 enkelbeddens en 'n en suite-badkamer. Die derde en vierde kamers het elkeen 2 enkelbeddens en deel 'n badkamer. Die vyfde kamer het 2 dubbelbeddens. 3 kamers deel een badkamer. Gehalte-matrasse, kussings en linne word voorsien en elke kamer het 'n waaier vir warm somersdae.
Die kombuis is volledig toegerus met 'n stoof, oond, yskas-vrieskas, tee- en koffiemaakgeriewe, eetgerei en breekware.
Die sitkamer het oorgenoeg sitplek, lugversorging en 'n TV met sekere DStv-kanale.
Daar is braaigeriewe en stoepmeubels op die stoep. Swembad en bomabraai.
Die park het verskeie geriewe soos 'n gemeenskaplike swembad en 'n restaurant aan die oewer van die Krokodilrivier waar gaste 'n skemerkelkie kan geniet terwyl hulle na die diere wat kom water drink kyk.
Gaste kan sebras, bosvarke en ander wild gedurende hul verblyf besigtig. Daar is ook nagapies by die voerpunte in die aande.
Bos-Geluk Huis is sowat 100 m vanaf die grens van die Krugerwildtuin wat deur die Krokodilrivier geskei word.
Nag- en dagritte is teen bekostigbare tariewe in die park en die Krugerwildtuin beskikbaar.
Mosambiek se grens is sowat 31 km weg en Swaziland se grens is 77 km weg. Gaste kan ook die Panoramaroete by Hazyview wat 148 km weg is besoek, en dit sluit God's Window, Bourke's Luck-kolkgate by die Blyderivierspoort en Mac Mac met pragtige uitsigte in. Gaste kan ook die wilde perde by Kaapsche Hoop anderkant Nelspruit besigtig.
’n Bespreking by Bos-Geluk Huis sluit in:
4.9 uit 5van 10 resensies vir Bos-Geluk Huis
Maroelastraat 585, Marlothpark, 1321, Mpumalanga
Gaste dink Bos-Geluk Huis het ’n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAkedDejbw8Mg5uzmWcxccEldJSkE61jV3DuQi6DYliuCaAutN1D?w=1440&h=960&fit=crop&auto=format Vanaf R1 800 per nag (vir 12 persone) 10 5 1 5 585 Maroela Street Marloth Park 1321 Mpumalanga 086 999 0018 14:00-19:00 10:00 -25.368623633158 31.759529110378